སྤྱི་ནོར་༸གོང་ས་༸སྐྱབས་མགོན་ཆེན་པོ་མཆོག་ནས་བོད་མི་རིགས་ལ་མང་གཙོའི་ཁེ་དབང་ལོངས་སུ་སྤྱོད་རྒྱུའི་ཐོབ་ཐང་བཀྲིན་ཆེ་སྩལ་གྱིས་ཆོལ་གསུམ་བོད་མིས་འོས་འདེམས་བྱས་པའི་སྤྱི་འཐུས་སྐབས་དང་པོ་ཕྱི་ལོ་༡༩༦༠ཟླ་༩ཚེས་༢ཉིན་ལས་འཁུར་དམ་འབུལ་ཞུས་ཡོད་ཀྱང་།དེའི་སྐབས་མི་མང་ལ་འོས་འཕེན་སྟངས་མང་གཙོའི་ལམ་ལུགས་དང་མཐུན་པའི་སློབ་འཁྲིད་ལམ་སྟོན་བྱེད་ཐུབ་པའི་འོས་བསྡུ་ལས་ཁང་མེད་པར་རིམ་བཞིན་ཡར་རྒྱས་ཕྱིན་ཏེ་སྤྱི་ནོར་༸གོང་ས་སྐྱབས་མགོན་ཆེན་པོ་མཆོག་གི་བཀའ་སློབ་སྔ་ཕྱི་དགོངས་དོན་རྒྱ་གར་གྲོས་ཚོགས་འཐུས་མི་འོས་འདེམས་བྱེད་སྟངས་ཀྱི་སྒྲིག་གཞི་ནས་རང་རེའི་གནས་སྟངས་ལ་མཁོ་འཚམ་ཡོད་པའི་ལེགས་ཆ་རྣམས་ཕྱོགས་བཏུས་ཀྱིས་མི་མང་འཐུས་མི་འོས་འདེམས་བྱེད་ཕྱོགས་འོས་བསྡུའི་སྒྲིག་གཞིག་གཏན་འབེབས་ཐོག་ཕྱི་ལོ་༡༩༧༤ཟླ་༡༡ཚེས་༢༡ཉིན་ཡོངས་ཁྱབ་གསལ་བསྒྲགས་དང་སྦྲགས་སྤྱི་འཐུས་སྐབས་བཅུ་པ་བར་སྒྲིག་གཞི་དེ་རང་ལག་བསྟར་གནང་།